नई दिल्ली. बीसीसीआई के अध्यक्ष एन. श्रीनिवासन बोर्ड की बैठक में भी कुर्सी छोड़ने के लिए तैयार नहीं हुए। वह सिर्फ जांच होने तक पद से अलग होंगे। जानकारी के मुताबिक जांच होने तक वह छुट्टी पर रहेंगे। अब जगमोहन डालमिया और निरंजन शाह को मिलाकर एक वर्किंग ग्रुप बनेगा। इसके प्रमुख डालमिया होंगे और यही ग्रुप सारे फैसला लेगा। वहीं, कोषाध्यक्ष और सचिव के पद से इस्तीफा देने वाले अजय शिर्के और संजय जगदले ने वापस बीसीसीआई में शामिल होने से इनकार किया है। सूत्रों के मुताबिक चेन्नई की बैठक हंगामे के चलते दो बार रोकनी पड़ी। बैठक के बाद किसी ने मीडिया से बात नहीं की औऱ पुलिस ने मौके पर मीडियाकर्मियों को वहां से हटाया। बैठक के बाद बीसीसीआई के पूर्व अध्यक्ष आईएस बिंद्रा ने बताया कि उनके अलावा किसी ने भी श्रीनिवासन ने इस्तीफा मांगने की हिम्मत नहीं की। बिंद्रा ने इस बैठक को दिखावा बताया है। बैठक के बाद जगमोहन डालमिया ने कहा कि बैठक में श्रीनिवासन से बोर्ड सदस्यों ने इस्तीफा नहीं मांगा।
बीसीसीआई के पूर्व अध्यक्ष आईएस बिंद्रा ने चेन्नई में जारी बैठक में श्रीनिवासन के खिलाफ आरोपों की झड़ी लगाते हुए उन्हें कुर्सी छोड़ने के लिए कहा। बैठक में श्रीनिवासन के इस्तीफा देने या आईपीएल में फिक्सिंग की जांच होने तक श्रीनिवासन के छुट्टी पर चले जाने को लेकर भी विवाद हुआ। बोर्ड के कई सदस्य चाहते थे कि श्रीनिवासन अपनी कुर्सी छोड़ दें। जानकारों का मानना है कि बीसीसीआई के संविधान में अंतरिम अध्यक्ष जैसे पद का जिक्र नहीं है। ऐसे में रविवार की बैठक के बाद अगर किसी का नाम अंतरिम अध्यक्ष के लिए तय होता है तो वह गैरकानूनी होगा। इससे जगमोहन डालमिया को बीसीसीआई का नया अंतरिम अध्यक्ष बनाने की कोशिश नाकाम हो गई।
श्रीनिवासन के दामाद की गिरफ्तारी के बाद बोर्ड के कई पदाधिकारियों ने इस्तीफा दे दिया था। इसके बाद श्रीनिवासन पर अपना पद छोड़ने के लिए जबर्दस्त दबाव था। नए अध्यक्ष के लिए शशांक मनोहर, अरुण जेटली और निरंजन शाह के नाम भी सामने आ रहे थे। मीडिया में आ रही खबरों के मुताबिक श्रीनिवासन शशांक मनोहर के खिलाफ थे। अरुण जेटली, अनुराग ठाकुर और राजीव शुक्ला ने वीडिया कॉन्फ्रेंसिंग के जरिए बीसीसीआई की अहम बैठक में हिस्सा लिया।
दूसरी ओर, ललित मोदी ने नए विकीलीक्स की शुरुआत की और एन. श्रीनिवासन के बारे में ढेरों जानकारियां ट्विटर पर डालीं। दोनों उद्योगपति। हाईप्रोफाइल। अतिमहत्वाकांक्षी। क्रिकेट की राजनीति में आए तो विवादों से घिरे। तीन साल पहले मोदी को गद्दी छोडऩी पड़ी। देश भी। मोदी को श्रीनी ने हटवाया। अब मोदी की बारी है। उन्होंने श्रीनी के खिलाफ करीब सैकड़ों सीक्रेट कागजात ट्विटर पर अपलोड कर दिए हैं। (पढ़ें- फिक्सिंग के लिए बुकीज के नाम के थे कोडवर्ड, फर्जी पहचान पत्र पर लिए गए थे मोबाइल नंबर
)
शनिवार को मोदी ने ट्वीट किया कि यदि किसी के पास बीसीसीआई के भ्रष्ट अधिकारियों के खिलाफ दस्तावेज हैं, तो मुझे दें। मैं उसे जारी करने की जिम्मेदारी लेता हूं। पेश है श्रीनिवासन के बारे में रोज नए खुलासे करते मोदी के ट्वीट्स पर एक रोचक रिपोर्ट...
मोदी के ट्वीट्स, विवाद और दोनों की प्रोफाइल के बारे में, आगे की स्लाइड्स में पढ़िए:
2 जून के प्रमुख समाचार
hin_Deva hin_Deva hin_Deva hin_Deva unk hin_Deva hin_Deva bho_Deva